ddrg/super_eurlex huggingface dataset:
(7)

Ifølge Kommissionens foreløbige vurdering forekom initiativet at sigte mod vedtagelse af restriktive EU-foranstaltninger (sanktioner), og det ville således tilsyneladende være omfattet af artikel 215 i TEUF, der som en forudgående betingelse kræver, at Rådet vedtager en afgørelse i overensstemmelse med kapitel 2 (Særlige bestemmelser om den fælles udenrigs- og sikkerhedspolitik) i afsnit V i traktaten om Den Europæiske Union. Kommissionen forklarede, at den i mangel af en forudgående rådsafgørelse ikke kan fremsætte et forslag, og at dette forslag under alle omstændigheder skulle fremsættes sammen med Unionens højtstående repræsentant for udenrigsanliggender og sikkerhedspolitik. Den anførte endvidere, at det ikke fremgik klart af teksten til initiativet, om det udelukkende havde til formål at indføre et generelt forbud mod alle produkter fra ulovlige bosættelser i besatte områder, eller om det også omfattede andre former for regulering ved Unionens grænse. Endelig bad Kommissionen initiativtagerne om at præcisere, om initiativet er rettet mod et specifikt område eller sigter mod et generelt forbud uden at være rettet mod et bestemt land eller territorium.
(5)

Ved udførelsen af disse specifikke opgaver behandler ECB flere kategorier af oplysninger, der kan være relateret til en identificeret eller identificerbar fysisk person, såsom identifikationsdata, kontaktoplysninger, erhvervsmæssige oplysninger, finansielle eller administrative oplysninger, data modtaget fra specifikke kilder, data om elektronisk kommunikation og elektroniske trafikdata, strafferegistre, en beskrivelse af finansielle og ikke-finansielle interesser, oplysninger om en persons eller dennes nære slægtninge til enheder under tilsyn eller medlemmer af ledelsesorganet i enheder under tilsyn samt data vedrørende den stilling, som en person er blevet udnævnt eller kan udnævnes til. Persondata kan også indgå i en vurdering, herunder en vurdering foretaget: med henblik på godkendelse af et kreditinstitut, inddragelse af et kreditinstituts tilladelse og en procedure til fastlæggelse af kvalificerede kapitalandele, i relation til etableringsretten for en signifikant enhed under tilsyn, for at fastslå, om kravene til egnethed og hæderlighed er opfyldt, i relation til aflønningspolitikkerne for en signifikant enhed under tilsyn og vedrørende en sådan enheds kredit til personer i ledende stillinger og personer, der har en tilknytning til sådanne personer, og i forbindelse med påstande om en eventuel manglende overholdelse af de retsakter, der er omhandlet i artikel 4, stk. 3, i forordning (EU) nr. 1024/2013.
(6)

Den 23. juli 2021 meddelte Andorra Kommissionen, at den vil acceptere vaccinations-, test- og restitutionscertifikater, der udstedes af medlemsstaterne i overensstemmelse med forordning (EU) 2021/953. Andorra meddelte Kommissionen, at den vil acceptere dokumentation for vaccination med vacciner med en EU-dækkende godkendelse og vacciner, der har gennemgået proceduren for optagelse på WHO's liste over vacciner til anvendelse i nødsituationer. Andorra meddelte også Kommissionen, at det accepterer testcertifikater baseret på nukleinsyre-amplifikationstest (NAAT) (såsom RT-PCR) eller hurtige antigentest, der er opført på den fælles og ajourførte liste over hurtige covid-19-antigentest, som er godkendt af Udvalget for Sundhedssikkerhed, der er nedsat ved artikel 17 i Europa-Parlamentets og Rådets afgørelse nr. 1082/2013/EU (3). Sluttelig meddelte Andorra også Kommissionen, at det accepterer restitutionscertifikater baseret på en positiv NAAT-test.
e)

udarbejdelse og vedtagelse af retningslinjer for fastsættelse af midlertidige samlede tilladte fangstmængder (TAC'er) for særlige bestande som omhandlet i handels- og samarbejdsaftalens artikel 499, stk. 6, om midlertidige TAC'er, idet der tages hensyn til vanskelighederne ved at fiske alle bestande i blandet fiskeri på et niveau svarende til et MSY på samme tid, navnlig når det er meget svært at undgå fænomenet »choke species«, og idet det om nødvendigt overvejes, hvordan det eventuelt er nødvendigt at udvikle en specifik tilgang for at opnå resultater, der bidrager til det overordnede mål om bæredygtig forvaltning af fiskeriet og havets biologiske ressourcer inden for dets tre dimensioner i overensstemmelse med målene for den fælles fiskeripolitik, herunder den fleksibilitet, der er til rådighed i henhold til de flerårige planer
(158)

For at kunne betragtes som statsstøtte skal en foranstaltning være selektiv (98) i den forstand, at den kun må begunstige visse virksomheder eller visse varer. Ifølge fast retspraksis (99) består vurderingen af en skatteforanstaltnings materielle selektivitet i tre faser: Først er det nødvendigt at identificere og undersøge den fælles eller »normale« ordning (»referenceramme«), der finder anvendelse i den pågældende medlemsstat. For det andet er det i forbindelse med denne almindelige eller »normale« skatteordning, at det er nødvendigt at vurdere og fastslå, om en fordel, der indrømmes ved den pågældende skatteforanstaltning, kan være selektiv. I den forbindelse er det nødvendigt at fastslå, at foranstaltningen udgør en undtagelse fra den generelle ordning, for så vidt som den differentierer mellem erhvervsdrivende, der under hensyntagen til det formål, der forfølges med denne ordning, befinder sig i en tilsvarende faktisk og retlig situation. For det tredje skal det, hvis der foreligger en sådan undtagelse, undersøges, om den er et resultat af det skattesystems karakter eller opbygning, som den er et led i, og følgelig vil kunne berettiges af systemets karakter eller opbygning. I denne forbindelse er det op til medlemsstaterne at påvise, at den differentierede skattemæssige behandling udspringer direkte af det pågældende systems grundlæggende eller vejledende principper (100).
Holdning:

Støtter generalsekretærens initiativ om at udvikle en langsigtet strategi for OTIF. Tager generalsekretærens rapport til efterretning og værdsætter, at der er blevet taget effektivt hensyn til de bemærkninger, som Unionen er fremkommet med i høringsprocessen. Støtter generalforsamlingens beslutningsforslag om at: — pålægge generalsekretæren at udarbejde et revideret udkast til en langsigtet strategi for OTIF, som bør baseres på det udkast, der er fremsendt ved rundskrivelse SG-21001 (jf. bilag 1 til dokument SG-21017-AG 15/7), og opdateres i overensstemmelse med generalsekretærens reaktion på de tilbagemeldinger, som er modtaget i høringen (del D i dokument SG-21017-AG 15/7), og med resultaterne af drøftelserne på den 15. generalforsamling, og — pålægge generalsekretæren i samråd med OTIF's organer at udarbejde en langsigtet strategi for OITF og fremsætte det til vedtagelse på generalforsamlingens næste ordinære møde, som er planlagt til efteråret 2024. Med henblik på de videre drøftelser i OTIF vedrørende dette agter Unionen at lægge vægt på at sikre, at den langsigtede strategi for OTIF er i overensstemmelse med EU-strategien for, hvordan forbindelse mellem Europa og Asien styrkes, og EU's relevante politiske målsætninger for jernbanetransport, at formuleringen af OTIF's langsigtede strategiske mål på passende vis omfatter organisationens mål og ikke tilfører OTIF nye mål eller formulerer en fortolkning af eksisterende målsætninger, som indebærer en udvidelse af OTIF's kompetencer, at den langsigtede strategis potentielle indvirkning på OTIF's organisation og ressourcer vurderes og dokumenteres som led i forslaget om et revideret udkast til forslag, og at strategien efter sin vedtagelse hovedsageligt gennemføres ved anvendelsen af eksisterende redskaber og procedurer som fastlagt i COTIF (arbejdsprogram, budget, forvaltningsrapporter, organernes aktiviteter osv.).
BILAG I

FORMLER TIL BEREGNING AF MÆNGDEN AF SÆRSKILT INDSAMLEDE BRUGTE ENGANGSPLASTFLASKER

ASCB = (WSCB apart + WSCB blended)/(WBPM + WEWG) × 100 %

hvor:

ASCB er mængden af brugte engangsplastflasker særskilt indsamlet til genanvendelse, som omhandlet i artikel 1 WSCB apart er vægten af brugte engangsplastflasker særskilt indsamlet til genanvendelse adskilt fra andet affald i overensstemmelse med artikel 2, stk. 4, litra a) WSCB blended er vægten af brugte engangsplastflasker særskilt indsamlet til genanvendelse sammen med andet affald i overensstemmelse med artikel 2, stk. 4, litra b) WBPM er vægten af markedsførte engangsplastflasker, som omhandlet i artikel 3, stk. 1 og 2 WEWG er vægten af markedsførte engangsplastflasker bestemt på grundlag af vægten af produceret affald fra sådanne produkter, som omhandlet i artikel 3, stk. 3

WBPM = WBPM gross — WB out + WB in

WBPM gross er vægten af markedsførte engangsplastflasker, som omhandlet i artikel 3, stk. 1 WB out er vægten af markedsførte engangsplastflasker, der er blevet eksporteret eller flyttet til andre medlemsstater af operatører eller fysiske personer til personligt brug, som omhandlet i artikel 3, stk. 2 WB in er vægten af markedsførte engangsplastflasker, der er blevet importeret eller modtaget fra andre medlemsstater af operatører eller fysiske personer til personligt brug, som omhandlet i artikel 3, stk. 2

WB out = W B out moved to other MS + W B out exp + W B out moved to other MS by natural persons + W B out by natural persons

W B out moved to other MS er vægten af markedsførte engangsplastflasker, der er blevet flyttet til andre medlemsstater af operatører W B out exp er vægten af markedsførte engangsplastflasker, der er blevet eksporteret af operatører W B out moved to other MS by natural persons er den skønnede vægt af markedsførte engangsplastflasker, der er blevet flyttet til andre medlemsstater af fysiske personer til personligt brug W B out by natural persons er den skønnede vægt af markedsførte engangsplastflasker, der er blevet eksporteret af fysiske personer til personligt brug

WB in = W B in from other MS + W B in imported + W B in moved from other MS by natural persons + W B in by natural persons

W B in from other MS er vægten af markedsførte engangsplastflasker, der er blevet modtaget fra andre medlemsstater af operatører W B in imported er vægten af markedsførte engangsplastflasker, der er blevet importeret af operatører W B in moved from other MS by natural persons er den skønnede vægt af markedsførte engangsplastflasker, der er blevet flyttet fra andre medlemsstater af fysiske personer til personligt brug W B in by natural persons er den skønnede vægt af markedsførte engangsplastflasker, der er blevet importeret af fysiske personer til personligt brug

WEWG = TWSCB + Wother SCB + WMSW + Wlitter
(1)

Den 31. marts 2020 vedtog Rådet afgørelse (FUSP) 2020/472, der oprettede og iværksatte Den Europæiske Unions militæroperation i Middelhavsområdet (EUNAVFOR MED IRINI) under ledelse af kontreadmiral Fabio AGOSTINI som øverstbefalende for EU-operationen EUNAVFOR MED IRINI (»øverstbefalende for EU-operationen«).
RÅDETS AFGØRELSE (EU) 2021/1737

af 23. september 2021

om den holdning, der skal indtages på Den Europæiske Unions vegne i Det Blandede EØS-Udvalg til ændringen af protokol 31 om samarbejde på særlige områder ud over de fire friheder, der er knyttet som bilag til EØS-aftalen (Programmet for et digitalt Europa)

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 172 og artikel 173, stk. 3, sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1) Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

(2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 om samarbejde på særlige områder ud over de fire friheder (»protokol 31«), der er knyttet som bilag til EØS-aftalen.

(3) Europa-Parlamentets og Rådets forordning (EU) 2021/694 (3) skal indarbejdes i EØS-aftalen.

(4) Protokol 31 til EØS-aftalen bør derfor ændres i overensstemmelse hermed.

(5) Den holdning, der skal indtages på Unionens vegne i Det Blandede EØS-Udvalg, bør derfor baseres på udkastet til Det Blandede EØS-Udvalgs afgørelse —

VEDTAGET DENNE AFGØRELSE:

Artikel 1 Den holdning, der skal indtages på Unionens vegne i Det Blandede EØS-Udvalg til den foreslåede ændring af protokol 31 om samarbejde på særlige områder ud over de fire friheder, der er knyttet som bilag til EØS-aftalen, baseres på udkastet til Det Blandede EØS-Udvalgs afgørelse (4).

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 23. september 2021. På Rådets vegne G. DOVŽAN Formand

(1) EFT L 305 af 30.11.1994, s. 6.

(2) EFT L 1 af 3.1.1994, s. 3.

(3) Europa-Parlamentets og Rådets forordning (EU) 2021/694 af 29. april 2021 om programmet for et digitalt Europa og om ophævelse af afgørelse (EU) 2015/2240 (EUT L 166 af 11.5.2021, s. 1).

(4) Jf. dokument ST 11242/21 på http://register.consilium.europa.eu.
RÅDETS AFGØRELSE (EU) 2021/1733

af 23. september 2021

om den holdning, der skal indtages på Den Europæiske Unions vegne i Det Blandede EØS-Udvalg til ændringen af protokol 30 om særlige bestemmelser om tilrettelæggelse af samarbejdet på det statistiske område og af protokol 31 om samarbejde på særlige områder ud over de fire friheder, der er knyttet som bilag til EØS-aftalen (Programmet for det indre marked)

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114, artikel 43, stk. 2, artikel 168, stk. 4, litra b), artikel 173 og artikel 338 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1) Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

(2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 30 om særlige bestemmelser om tilrettelæggelse af samarbejdet på det statistiske område (»protokol 30«) og protokol 31 om samarbejde på særlige områder ud over de fire friheder (»protokol 31«), der er knyttet som bilag til EØS-aftalen.

(3) Europa-Parlamentets og Rådets forordning (EU) 2021/690 (3) skal indarbejdes i EØS-aftalen.

(4) Protokol 30 og protokol 31 til EØS-aftalen bør derfor ændres i overensstemmelse hermed.

(5) Den holdning, der skal indtages på Unionens vegne i Det Blandede EØS-Udvalg, bør derfor baseres på udkastet til Det Blandede EØS-Udvalgs afgørelse —

VEDTAGET DENNE AFGØRELSE:

Artikel 1 Den holdning, der skal indtages på Unionens vegne i Det Blandede EØS-Udvalg til den foreslåede ændring af protokol 30 om særlige bestemmelser om tilrettelæggelse af samarbejdet på det statistiske område og af protokol 31 om samarbejde på særlige områder ud over de fire friheder, der er knyttet som bilag til EØS-aftalen, baseres på udkastet til Det Blandede EØS-Udvalgs afgørelse (4).

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 23. september 2021. På Rådets vegne G. DOVŽAN Formand

(1) EFT L 305 af 30.11.1994, s. 6.

(2) EFT L 1 af 3.1.1994, s. 3.

(3) Europa-Parlamentets og Rådets forordning (EU) 2021/690 af 28. april 2021 om oprettelse af et program for det indre marked, virksomheders, herunder små og mellemstore virksomheders, konkurrenceevne, plante-, dyre-, fødevare- og foderområdet og europæiske statistikker (programmet for det indre marked) og om ophævelse af forordning (EU) nr. 99/2013, (EU) nr. 1287/2013, (EU) nr. 254/2014 og (EU) nr. 652/2014 (EUT L 153 af 3.5.2021, s. 1).

(4) Jf. dokument ST 11225/21 på http://register.consilium.europa.eu.
(5)

Oprettelsen af et teknisk udvalg for transport ad vandveje og multimodalitet vil bidrage til at nå transportfællesskabstraktatens mål, nemlig skabelsen af et transportfællesskab inden for vejtransport, jernbanetransport, transport ad indre vandveje og søtransport samt udviklingen af transportnettet mellem Unionen og de sydøsteuropæiske parter.
(2)

Kommissionen udstedte den 9. oktober 2008 standardiseringsmandat M/428 for posttjenester. Ved Kommissionens gennemførelsesafgørelse C(2016) 4876 (3) anmodede Kommissionen Den Europæiske Standardiseringsorganisation (CEN) om at udarbejde og revidere europæiske standarder eller europæiske standardiseringspublikationer til støtte for gennemførelsen af artikel 20 i direktiv 97/67/EF og til støtte for aktion 5 i Kommissionens meddelelse med titlen »En køreplan for gennemførsel af det indre marked for pakkelevering: Opbygge tillid til leveringstjenester og tilskynde til onlinesalg« (4).
(5)

Den 29. september 2021 sendte Rådet en skrivelse til Europa-Parlamentet, hvor det meddelte, at såfremt Europa-Parlamentet bekræftede Verena ROSS til stillingen som formand for ESMA, ville Rådet vedtage en afgørelse med henblik på at udpege hende til formand for ESMA.
(1)

I sine konklusioner af 20. november 2007 hilste Rådet og repræsentanterne for medlemsstaternes regeringer, forsamlet i Rådet, Kommissionens meddelelse om de fremtidige forbindelser mellem Den Europæiske Union og Republikken Kap Verde velkommen. Navnlig hilste Rådet det velkommen, at forbindelserne mellem Den Europæiske Union og Kap Verde uddybes, ved at der iværksættes en handlingsplan for udvikling af et »særligt partnerskab« mellem de to parter. Det fremgår desuden af nævnte meddelelse, at dette »særlige partnerskab« tager sigte på at udvikle en åben, konstruktiv og pragmatisk dialog, og at bekæmpelse af ulovlig migration er en fælles strategisk prioritet.
(4)

Hvad angår det første mål, indeholder initiativet følgende ti opfordringer til handling: »1. Fastsætte grænseværdier for eksponering for højfrekvente elektromagnetiske felter på grundlag af alle sundhedsmæssige biologiske virkninger og ikke kun dem, der vedrører temperaturer, for at beskytte mennesker og for at anvende forsigtighedsprincippet 2. Ajourføre henstilling 1999/519/EF og direktiv 2013/35/EU, der bør tages op til revision og ajourføres med jævne mellemrum 3. Basere henstilling 1999/519/EF og arbejdspladsdirektivet 2013/35/EU på de bedste tilgængelige videnskabelige oplysninger, med henblik på at fastsætte de mest beskyttende grænseværdier blandt alle tilgængelige videnskabelige og empiriske retningslinjer 4. Sikre, at supplerende retningslinjer om eksponering udarbejdes af forskere, der har biomedicinsk ekspertise, og at der ikke er nogen interessekonflikt, samt sikre, at der udpeges et nyt panel, eller at den uafhængige Videnskabelige Komité for Sundheds- og Miljørisici og Nye Risicis aktiviteter udvides til at omfatte vurdering af de bioaktive parametre for de højfrekvente elektromagnetiske felter 5. Sikre, at der ved prøvning af trådløse enheder og antenner og deres drift gennemføres en vurdering af alle de højfrekvente elektromagnetiske felters biologisk aktive parametre. 6. Erstatte trådløse forbindelser med kabler og gøre dette omgående på steder som f.eks. hospitaler, børnehaver, skoler, plejehjem og alle offentlige bygninger 7. Uddanne offentligheden om farer forbundet med trådløse forbindelser, og hvordan eksponering kan mindskes (f.eks. ved brug af kabler) 8. Rådgive medlemsstaterne om at stille lavstrålingszoner eller zoner uden stråling til rådighed i kommunerne. Erklære alle naturreservater og parker for lavstrålingszoner eller zoner uden stråling 9. Med henblik på at beskytte menneskers sundhed og biointegriteten anmode EU-borgerne om informeret samtykke, før de udsættes for højfrekvente elektromagnetiske felter 10. På grundlag af forsigtighedsprincippet udarbejde et direktiv om grænseværdier for eksponering for højfrekvente elektromagnetiske felter til beskyttelse af fauna og flora.«
(1)

I sine konklusioner af 20. november 2007 hilste Rådet og repræsentanterne for medlemsstaternes regeringer, forsamlet i Rådet, tilfredshed med Kommissionens meddelelse om de fremtidige forbindelser mellem Den Europæiske Union og Republikken Kap Verde velkommen. Navnlig hilste Rådet det velkommen, at forbindelserne mellem Den Europæiske Union og Kap Verde uddybes, ved at der iværksættes en handlingsplan for udvikling af et »særligt partnerskab« mellem de to parter. Det fremgår desuden af nævnte meddelelse, at dette »særlige partnerskab« tager sigte på at udvikle en åben, konstruktiv og pragmatisk dialog, og at bekæmpelse af ulovlig migration er en fælles strategisk prioritet.
(2)

Den 28. september 2021 nåede Den Udenrigs- og Sikkerhedspolitiske Komité til enighed om, at missionsplanen, herunder reglerne for magtanvendelse, for EUTM Mozambique bør godkendes.
(1)

For at fastlægge den finansielle ramme for brexittilpasningsreserven er det nødvendigt at fastsætte de foreløbige beløb, der tildeles hver medlemsstat fra reserven i overensstemmelse med den metode, der er fastsat i bilag I til forordning (EU) 2021/1755, samt minimumsbeløbet for de midler, der skal anvendes i overensstemmelse med artikel 4, stk. 4, i nævnte forordning.
(7)

De påtænkte retsakter vedrører miljøbeskyttelse, som er en delt kompetence mellem Unionen og dens medlemsstater i henhold til artikel 4, stk. 2, litra e), i TEUF. De påtænkte retsakter falder ikke ind under et område, der i vid udstrækning er omfattet af EU-reglerne om en sådan beskyttelse. Unionen agter ikke at gøre brug af muligheden for at udøve sin eksterne kompetence på områder, der er omfattet af disse retsakter, og med hensyn til hvilke dens kompetence endnu ikke er udøvet internt.
(4)

Bestyrelsen har underrettet Europa-Parlamentet om, at det agter at foreslå Rådet, at Catherine DE BOLLEs ansættelsesperiode forlænges.
KOMMISSIONENS AFGØRELSE (Euratom) 2021/1802

af 10. juni 2021

i overensstemmelse med artikel 83 i traktaten om oprettelse af Det Europæiske Atomenergifællesskab. I det følgende gives et resumé af afgørelsens vigtigste bestemmelser, uden at dette har nogen betydning for afgørelsens fulde gyldighed

(meddelt under nummer C(2021) 3889)





Denne afgørelse er rettet til det nationale atomforskningscenter (Instituto Superior Técnico, Campus Tecnológico e Nuclear — CTN, Portugal) og blev meddelt CTN den 10. juni 2021.

Artikel 1 1. Det nationale atomforskningscenter (Instituto Superior Técnico, Campus Tecnológico e Nuclear — CTN) har overtrådt bestemmelserne i artikel 78, stk. 1, i Euratomtraktaten og i artikel 3 og 4 i Kommissionens forordning (Euratom) nr. 302/2005 af 8. februar 2005 om anvendelse af sikkerhedskontrol inden for Euratom (1) ved ikke rettidigt at foretage en korrekt og fuldstændig anmeldelse til Kommissionen af grundlæggende tekniske data. 2. Det nationale atomforskningscenter (Instituto Superior Técnico, Campus Tecnológico e Nuclear — CTN) har overtrådt bestemmelserne i Euratom-traktatens artikel 79 og i artikel 7, 8 og 9 i forordning (Euratom) nr. 302/2005 om anvendelse af sikkerhedskontrol inden for Euratom ved ikke at oprette og vedligeholde et pålideligt regnskabssystem, der gør det muligt at rapportere den fuldstændige beholdning af de nukleare materialer.

Artikel 2 1. Kommissionen udsteder en advarsel til det nationale atomforskningscenter (Instituto Superior Técnico, Campus Tecnológico e Nuclear — CTN). 2. Advarslen udstedes med pålæg om, at de mangler, der er anført i artikel 1, afhjælpes hurtigst muligt. 3. Kommissionen vil på grundlag af den rapport, der er omhandlet i artikel 3, og sin egen kontrol vurdere CTN's overholdelse af kravene i stk. 2.

Artikel 3 CTN forelægger senest tre måneder efter datoen for denne afgørelse Kommissionen en rapport med en beskrivelse af de foranstaltninger, der er truffet for at afhjælpe de mangler, der er anført i artikel 1. CTN træffer foranstaltninger til at udelukke lignende hændelser i fremtiden.

Artikel 4 1. Denne afgørelse er rettet til det nationale atomforskningscenter (Instituto Superior Técnico, Campus Tecnológico e Nuclear — CTN, Portugal). 2. Denne afgørelse meddeles Den Portugisiske Republik.

Udfærdiget i Bruxelles, den 10. juni 2021.

(1) EUT L 5 af 28.2.2005, s. 1.